Ο Σέργιος ήταν στρατηγός Σικελίας το 717 όταν και η Βυζαντινή Αυτοκρατορία ήταν σε πόλεμο με τους άραβες, οι οποίοι έφτασαν σε σημείο να πολιορκούν την ίδια την Κωνσταντινούπολη. Τότε έφτασε στην Σικελία η φήμη ότι η Κωνσταντινούπολη έπεσε στους Άραβες του Χαλιφάτου των Ομεϋαδών. Τότε ο Σέργιος διορίζει τον Βασίλειο Ονομάγουλο, έμπιστο του και από σημαντική αριστοκρατική οικογένεια της Πόλης, ως νέο αυτοκράτορα με το όνομα "Τιβέριος".